PTL-PALVELUJÄRJESTÖ ESITTÄÄ
KATSO JA USKO
Jumalan rauhaa! Tervetuloa ohjelman pariin.
Olen Tommy Lilja, PTL-palvelu- järjestön perustaja ja johtaja.
Tänään tahdon rohkaista teitä jatkamaan vaellusta.
Älä anna periksi.
Aion viedä teidät Kathmanduun Nepaliin.
Näytän teille merkittävän ihmeen.
Sarah-nimisellä tytöllä oli lihassairaus.
Hän ei ollut pystynyt kävelemään. Jumala kosketti häntä.
Siihen liittyy kertomus. Kyse on Jeesuksen verestä.
Usein puhutaan verestä. Voi olla, ettet ymmärrä sen merkitystä.
Jeesuksen veri on jotakin näkymätöntä.
Emme voi ymmärtää Jeesuksen veren täyteyttä.
Kun julistaa sitä ja uskoo sen, se voi koskettaa.
Verta itsessään ei pysty tuntemaan, mutta veri tekee jotakin.
On vain yksi tapa saada Jumalan anteeksianto:
usko Jeesukseen.
Kun uskoo Jeesukseen, uskoo Hänen vereensä.
Hänen verensä vihmottiin edestäsi ja vuodatettiin syntiesi tähden.
Jeesus maksoi verellään syntiesi hinnan.
Kun sanot: "Minä uskon. Isä, Jumala, olet luonut taivaan ja maan."
"Minä uskon Sinuun. Minä uskon, että Jeesuksen veri," -
"vaikka en ymmärrä sitä, veri annettiin maksuksi synneistäni."
"Hän antoi elämänsä, jotta minulla olisi elämä."
"Haluan, että minut vihmotaan Hänen verellään."
Silloin sinä puhdistut. Sitä ei voi nähdä eikä ymmärtää, -
mutta jotakin tapahtuu hengellisessä ulottuvuudessa.
Sitä ei näe, mutta sen voi kokea.
Se, mitä tapahtuu hengellisessä ulottuvuudessa, -
tapahtuu tässä ja nyt. Verta ei voi nähdä, -
mutta jos Jeesuksen Kristuksen veren ottaa vastaan, -
kokee vapauden ja kaiken sen, mitä Jumala voi tehdä Jeesuksen veressä.
Aion osoittaa ohjelmassani tänään -
Jeesuksen Kristuksen veren voiman.
JEESUKSEN VOIMA
Saatana, tästä hetkestä eteenpäin -
sinulla ei ole osuutta elämääni.
Kuulun Jeesukselle Kristukselle -
ja yksin Jeesukselle Kristukselle.
Jeesuksen nimessä!
JEESUKSEN VOIMA
"JOS MINÄ JUMALAN SORMELLA AJAN ULOS RIIVAAJIA," -
"NIIN ONHAN JUMALAN VALTAKUNTA TULLUT TYKÖNNE."
TALTIOITU INTIASSA, NEPALISSA, ETIOPIASSA JA SAMBIASSA
Jeesus on täällä!
JOH 3:16: "SILLÄ NIIN ON JUMALA MAAILMAA RAKASTANUT," -
"ETTÄ HÄN ANTOI AINOKAISEN POIKANSA."
Eräänä iltana rukoilin nuoren Sarah-tytön puolesta.
Hänellä oli lihassairaus. Hän ei pystynyt kävelemään.
Hän ei pystynyt liikkumaan. Hänen lihaksensa olivat aivan voimattomat.
Rukoilin hänen puolestaan Jeesuksen nimessä.
Hän yritti kaikkensa. Hän koetti nostaa itseään.
Hänen kehossaan ei liikahtanut mikään.
Hänen lihaksensa eivät vastanneet. Ne olivat kuolleet.
Olin saarnannut ja luvannut, -
että Jeesuksen Kristuksen nimessä kaikki läsnäolijat parantuvat.
Hän ei parantunut. Hän alkoi itkeä. Se tuntui minusta pahalta.
Hotellissa kysyin Jumalalta: "Miksi?" Rukoilin palavasti yli tunnin.
Pyhä Henki sanoi: "Saarnaa Jeesuksen Kristuksen verestä."
"Vapauta heidät Jeesuksen Kristuksen veren kautta."
Jatkoin rukousta. Sain Jeesukselta saarnan verestä.
Seuraavana päivänä saarnasin Jeesuksen Kristuksen verestä, -
että Jeesuksen Kristuksen veri voi vapauttaa.
Ilmapiirissä tapahtui selvä muutos.
Rukoilin sairaiden puolesta. Oikealla puolellani näin Sarahin.
Tyttö, joka oli edellisenä iltana itkenyt, käveli äitinsä tukemana.
Nyt vien teidät kokoussarjaan. Saatte tavata Sarahin.
Näette, miten hän alkaa kävellä.
Aluksi tuen häntä kädellä. Lopuksi hän kävelee omin avuin -
Herramme ja Jumalamme Jeesuksen Kristuksen parantamana.
RAPORTTI PTL-KOKOUSARJASTA KATHMANDU, NEPAL 2012
Näettekö tämän miehen?
Hän todisti, -
että kun hän saapui tänne tänään, -
hänellä oli paljon kipuja.
Hän on ollut pahojen henkien valtaama.
Kun rukoilimme tänään, -
pahat henget lähtivät.
Kun pahat henget lähtivät, -
hän parantui.
Kipu lähti!
Poika tuli tänne äitinsä kanssa.
Hän ei ollut täysin kuuro.
Hänellä oli kuulovamma.
Kun rukoilimme hänen puolestaan, -
hän alkoi kuulla, -
koska Jeesus kosketti häntä.
Kuulkaa, 22 vuotta
22 vuotta
Se on pitkä aika.
Joka päivä hänellä on ollut kovia kipuja -
koko kehossaan.
Hän ei ole pystynyt liikuttamaan käsiään.
Kun rukoilimme tänään, -
kaikki kivut lähtivät -
Jeesuksen veren voimalla.
Tämä nainen tuli tänne eilen.
Hänellä oli ollut vaivoja vatsassa 20 vuoden ajan.
Hän ei ole pystynyt syömään kunnolla.
Aina kun hän söi, -
hänen vatsaansa alkoi koskea.
Ruoka ei pysynyt sisällä.
Eilen hän koki Jeesuksen voiman.
Tänään hän on syönyt koko päivän.
Hän on syönyt paljon.
Hänellä ei ole kipuja. Hänen vatsansa parani.
Täällä on tyttö, jonka nimi on Sarah.
Kun eilen puhuin hänen kanssaan, hän ei pystynyt kävelemään.
Olin hyvin surullinen. Hän yritti kävellä, mutta hän ei pystynyt.
Hänellä on jonkinlainen lihassairaus.
Hotellilla rukoilin Jeesusta ja kysyin, mikä on vialla.
Jeesus sanoi: "Rukoile hänen ylleen vereni voimaa."
Tänään hän pystyi nousemaan ylös.
Näette, että hän kävelee ensi kertaa elämässään.
Hän horjuu, mutta hänen lihastensa pitää vielä vahvistua.
Tämä on ihmeellistä! Tämä on Jeesus.
Jeesuksen nimessä on voima. Sama voima toimii kaikkialla maailmassa.
Se on sama Ruotsissa, Suomessa, Norjassa, Tanskassa ja USA:ssa.
Jeesus on sama. Veri on sama. Veri vapautti ja paransi hänet.
Se voi parantaa sinutkin. Voitko sanoa "aamen"?
SARAH KÄVELEE ENSI KERTAA ÄITINSÄ JA TOMMYN TUELLA.
SARAH OPPII NOPEASTI. HÄN KÄVELEE TOMMYN TUELLA.
NYT HÄN TARVITSEE ENÄÄ YHDEN KÄDEN TUKEA.
NYT HÄN PITÄÄ TUKEA ENÄÄ YHDESTÄ SORMESTA.
HÄNTÄ PELOTTAA PÄÄSTÄÄ IRTI.
JEESUS PARANSI HÄNET. HÄN KÄVELEE ENSI KERTAA YKSIN.
Menestys-käsite voidaan kiteyttää seuraavaan lauseeseen:
"Jatka vaeltamista."
Mitä sitten teetkin ja mitä tapahtuukin, jatka vaeltamista.
Eteen tulee vastustuksia, epäonnistumisia ja pettymyksiä, -
mutta tapahtuipa mitä tahansa, älä jää maahan makaamaan.
Jatka vaeltamista.
Luen raamatunpaikan 1. Moos. 17:1:stä:
"Kun Abram oli yhdeksänkymmenen yhdeksän vuoden vanha," -
"ilmestyi Herra hänelle ja sanoi hänelle:"
"Minä olen Jumala, Kaikkivaltias;"
"vaella minun edessäni ja ole nuhteeton."
Vaella minun edessäni.
Abram eli Aabraham oli 99-vuotias.
"Ole nuhteeton" merkitsee: "ole täydellinen, kypsä."
Jumala sanoi Aabrahamille, -
että tämän oli aika kasvaa, aikuistua.
Aabrahamin oli aika vaeltaa Jumalan edessä -
ja olla nuhteeton.
Jeesus sanoi, että meillä pitäisi olla lapsenkaltainen usko.
Hän ei tarkoittanut, että pitäisi olla lapsellinen.
Minun on myönnettävä eräs asia.
Lapsi minussa tulee esiin tietyissä tilanteissa, vaikka olen yli 50.
Olen joskus väsynyt itseeni, -
koska lapsellisuudesta on syytä luopua.
Lapsenkaltainen usko on lapsen peittelemätöntä uskoa.
Jumalan luokse tulemisella ei ole mitään tekemistä tiedon kanssa.
Jos se olisi kiinni tiedosta, se ei olisi reilua, -
koska joillakin on enemmän tietoa kuin toisilla.
Kyse ei ole älystä, sillä jotkut ovat välkympiä kuin toiset.
Jeesus tarkoittaa pientä, luottavaista lasta.
Kun lapsi tulee Jumalan luo, hän ei ajattele olevansa välkky.
Kyse on puhtaasta, peittelemättömästä sydämestä.
Jumala ei tahdo, että olet lapsellinen.
Meillä on toivoa.
Usein kun olen ahdistunut tai lihallinen, lapsi minussa toimii.
Saatat katsoa ohjelmaa ja sanoa: "Olen vanha. En enää muutu."
Totta kai voit muuttua!
Aabraham oli 99-vuotias. Jumala ilmestyi hänelle.
Hän odotti, että Aabraham muuttuu. Hän sanoi: "Vaella minun edessäni."
Se kuuluu kehitykseen.
Kun pelastuit, Jeesus kulki edessäsi.
Hän sanoi: "Tässä olen. Tule, Tommy. Seuraa minua."
"Kuljen edelläsi. Tee perässäni."
"Katso minuun. Seuraa minua. Kulje jalanjäljissäni."
Kun olin seurannut Jeesusta pienen matkan, -
Jeesus sanoi: "Vaelletaan yhdessä."
Ensin tarkkailin, seurasin ja katsoin.
Sitten vaelsimme yhdessä.
Sen jälkeen tuli seuraava askel.
Jumala ilmestyi Aabrahamille ja sanoi hänelle:
"Vaella minun edessäni. Vaellan perässäsi."
Jumalan tehtäväksi jäi selustan suojaaminen.
Näetkö, miten se kehittyi? Ensin Jumala kulki edelläsi.
Sitten vaellatte yhdessä.
Kun olet kypsä ja olet luopunut lapsellisista asioista, -
vaellat Jumalan edessä. Hän haluaa, että olet nuhteeton.
Hän haluaa, että olet aikuinen.
Jumalalla oli jotakin Aabrahamin elämässä.
Aabrahamin salaisuus oli se, että mitä ikinä hänelle tapahtuikin, -
hän jatkoi vaeltamista. Sama pätee Jeesukseen.
Kun Jeesus oli matkalla Jerusalemiin ennen pääsiäisjuhlaa, -
Hän laskeutui Öljymäeltä kohti Jerusalemia. Ihmiset huusivat:
"Hoosianna! Hoosianna! Hoosianna! Siunattu olkoon Hän," -
"joka tulee Herran nimeen."
Jeesus ei pysähtynyt. Hän jatkoi matkaa.
Hetken kuluttua ihmiset huusivat: "Ristiinnaulitse! Ristiinnaulitse!"
Jeesus ei pysähtynyt. Hän jatkoi matkaa.
Se on elämän ja menestyksen salaisuus.
Jotkut huutavat: "Hoosianna!" Toiset huutavat: "Ristiinnaulitse!"
Huusivatpa he "Hoosianna" tai "Ristiinnaulitse", -
sinun on jatkettava matkaa.
Jatka vaeltamista. Eteen tulee vastustuksia ja epäonnistumisia.
Paholainen ja pimeys tulevat.
Tulee laaksopaikkoja.
Jumala haluaa, että jatkat vaeltamista, -
koska Hänellä on aina jotakin uutta sinulle.
Aabraham oli 99-vuotias.
Jumala paljasti hänelle jotakin.
Hän sanoi: "Sisälläsi on valtakuntia."
Hän näytti kansakunnat, jotka olivat Aabrahamin sisällä.
Hän jatkoi vaeltamista.
Kun Aabraham oli 99-vuotias, Jumala paljasti suunnitelmansa.
Uskon, että Jumala haluaa minun antavan tämän teille tänään.
Siksi puhun sinulle. Hän rohkaisee: "Älä anna periksi."
"Jatka vaeltamista, sanoivatpa ihmiset mitä tahansa."
"Tekipä paholainen mitä tahansa, jatka vaeltamista."
Jatka vaeltamista, vaikka on pimeää ja vastustus on kovaa.
Et tiedä, mitä Jumala tietää.
Jumala tuntee menneisyytesi ja tulevaisuutesi.
Jumala tietää, mitä suunnitelmia Hänellä on varallesi.
Hän tuntee sinut paremmin kuin sinä itse.
Jos jatkat vaeltamista, Hänellä on varattuna sinulle tulevaisuus.
Sinua on odottamassa asioita, joita silmä ei ole nähnyt, -
joita korva ei ole kuullut -
ja jotka eivät ole ihmisen sydämeen nousseet.
Niille, jotka Häntä rakastavat, -
Hänellä on ihania asioita varattuna tulevaisuudessa.
Hän sanoo: "Lapseni, älä anna periksi. Jatka vaeltamista."
Suomennos: Marianne Tenetz